MC (muziko)

La MC - mallonge por "mastro de ceremonio" aŭ angle Master of Ceremonies vire aŭ Mistress of Ceremonies virine - en Anglalingvio ĝenerale estas la prezentisto de publika evento. Ekde la 1970-aj jaroj la vorto pli kaj pli specife uziĝis por la parolkantisto de repmuziko respektive hiphopmuziko.

Foje la dulitera kodo, origine deveninta el la hiphopa subkulturo de Usono, ankaŭ interpretiĝis kiel mallongigo de la vortoj Microphone Controller aŭ Microphone Checker ("mikrofona kontrolisto"), sed probable tiuj interpretoj ekestis multe post la ekuzo de la mallongigo kaj ne taŭgas kiel etimologia klarigo.

Origine la angla termino Master of Ceremonies cetere venis el la katolika eklezio, en kiu laŭ angla lingvouzo la Master of Ceremonies aŭ ceremoniestro respondecas pri la organizado de meso.

Kategorio:Repo